ተደራጅተው አካባቢያቸውን በመጠበቅ ከዚህ በፊት ሲከሰት የነበረውን ወንጀል ማስቀረት መቻላቸውን የእንጅባራ ከተማ ወጣቶች ተናገሩ፡፡
ባሕር ዳር፡ ጥቅምት 6/2012 ዓ.ም (አብመድ) በእንጅባራ ከተማ አስተዳደር በጎ ፈቃደኛ ወጣቶች በፀጥታ ሥራው በመሳተፋቸው ይፈጸሙ የነበሩ ወንጀሎችን መከላከል እና የከተማዋን ሠላም ማስጠበቅ ተችሏል ተብሏል፡፡በከተማ አስተዳደሩ በበጎ ፈቃደኝነት ማኅበር ተደራጅተው የአካባቢውን ሠላም ለማስፈን ከሚሰሩ ወጣቶች መካከል አቶ አዳነ አለማየሁ ‹‹በእንጅበራ ከተማ ከዚህ በፊት የተደራጀ ዘረፋ፣ የግለሰቦች ሱቅ ስርቆት፣ ማታለል እና የሰው ግድያ ነበር፤ አሁን ግን በአንድ ለአምስት ተደራጅተን በመሥራታችን በሰፈራችን ሲከሰቱ የነበሩ ወንጀሎችን አስቀርተናል›› ብሏል፡፡